TĖVYSTĖS ĮGŪDŽIŲ UGDYMO PROGRAMOS PASLAUGŲ 
[bookmark: _Hlk56075180]TECHNINĖ SPECIFIKACIJA

Perkančioji organizacija – Vilniaus miesto savivaldybės visuomenės sveikatos biuras (toliau – Perkančioji organizacija).

	Eil. Nr.
	Pavadinimas
	Aprašymas

	1. [bookmark: _Hlk33077530]
	Pirkimo objektas
	1.1. [bookmark: _Hlk106179477]Tėvystės įgūdžių ugdymo programos paslaugos (toliau – paslaugos).
1.2. Paslaugos turi būti teikiamos vadovaujantis šioje techninėje specifikacijoje nustatytais reikalavimais ir Lietuvos Respublikos sveikatos apsaugos ministro 2025 sausio 21 d. įsakymu Nr. V-1733 „Dėl Psichologinės gerovės ir psichikos sveikatos stiprinimo paslaugų teikimo tvarkos aprašo patvirtinimo“ patvirtintu Psichologinės gerovės ir psichikos sveikatos stiprinimo paslaugų teikimo tvarkos aprašu (toliau – Aprašas).

	2. 
	Tikslinė grupė
	2.1. Vilniaus miesto tėvai, auginantys 1–6 metų vaikus, 7–12 metų vaikus, 13–17 metų vaikus (toliau – dalyviai).

	3. 
	Pirkimo tikslas
	3.1. Stiprinti gyventojų psichologinę gerovę ir psichikos sveikatą, didinti šeimų psichologinį atsparumą.

	4. 
	Paslaugų apimtis 
	4.1. Numatoma paslaugas pirkti  54 grupėms vesti:
4.1.1. 18 grupių planuojama pravesti Vilniaus miesto tėvams (6 grupes – 2025 m., 6 grupes – 2026 m., 6 grupes – 2027 m.), auginantiems 1-6 metų vaikus; 
4.1.2. 18 grupių planuojama pravesti Vilniaus miesto tėvams (6 grupes – 2025 m., 6 grupes –  2026 m., 6 grupes – 2027 m.),  auginantiems 7-12 metų vaikus;
4.1.3. 18 grupių planuojama pravesti Vilniaus miesto tėvams (6 grupes – 2025 m., 6 grupes – 2026 m., 6 grupes – 2027 m.), auginantiems 13-17 metų vaikus;
4.2. Perkančioji organizacija pasilieka teisę pirkimo sutarties vykdymo metu mažinti numatomą grupių skaičių.
4.3. Kiekviena grupė privalo turėti 9 užsiėmimus. Vieno grupinio užsiėmimo trukmė – 2 astronominės valandos.
4.4. Maksimalus perkamų paslaugų valandų skaičius visos pirkimo sutarties vykdymo metu – 972 valandos. Perkančioji organizacija neįsipareigoja išpirkti nurodyto maksimalaus valandų skaičiaus.
4.5. Vieną grupę sudaro ne mažiau kaip 2 ir ne daugiau kaip 12 dalyvių.
4.6. Vienas dalyvis gali lankyti kelias grupes, jeigu turi vaikų iš skirtingų amžiaus grupių.
4.7. Perkančioji organizacija pasilieka teisę pirkimo sutarties vykdymo metu mažinti numatomą grupių skaičių.

	5. 
	Reikalavimai užsiėmimus vedantiems specialistams
	5.1. Paslaugų teikėjas turi užtikrinti pakankamą specialistų skaičių, kad numatytu terminu būtų pravestas numatomas užsiėmimų kiekis.
5.2. Užsiėmimus turi vesti specialistai, atitinkantys pirkimo sąlygose keliamus kvalifikacinius reikalavimus.
5.3. Paslaugų teikėjas turi užtikrinti, kad atskiros grupės visus 9 užsiėmimus vestų vienas tas pats specialistas. Išimtiniais atvejais specialistas gali būti pakeistas kitu, esant vienai iš šių aplinkybių: 
5.3.1. specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos; 
5.3.2. esant kitoms nenumatytoms pagrįstoms aplinkybėms. Aplinkybių pagrįstumą vertina Perkančioji organizacija.

	6. 
	Paslaugų vykdymo vietos
	6.1. Numatoma, kad visi užsiėmimai vyks nuotoliniu būdu.
6.2. Užsiėmimai nuotoliniu būdu turi būti vykdomi šiomis sąlygomis:
6.2.1.  tiesioginės transliacijos būdu per paslaugų teikėjo, įsigaliojus pirkimo sutarčiai, pasiūlytas ir su Perkančiąja organizacija suderintas nuotolinių užsiėmimų programas;
6.2.2.  bendravimo nuotoliu užsiėmimų programų įsigijimo, nuomos ar kitokio naudojimo kaštus paslaugų teikėjas įsipareigoja apmokėti pats;
6.2.3.  užsiėmimų vedimo metu turi būti užtikrintas kokybiškas apšvietimas, garsas, vaizdas ir interneto ryšys. 

	7. 
	Paslaugų turinys ir organizavimas
	7.1. Pirmojo užsiėmimo metu paslaugų teikėjas supažindina dalyvius su užsiėmimų turiniu ir tolimesniu 8 užsiėmimų planu. 
7.2. Užsiėmimų planas turi būti suderintas su Perkančiąja organizacija ne vėliau kaip prieš 7 darbo dienas iki pirmojo užsiėmimo pradžios. 
7.3. Kiekvieną užsiėmimą turi sudaryti teorinė ir praktinė dalis. Praktinė dalis turi sudaryti ne mažiau kaip 60 proc. kiekvieno užsiėmimo laiko.
7.4. Užsiėmimų metu turi būti aptariamos šios temos: priklausymo ir bendrumo jausmai, šeimos atmosfera, pokalbis su vaiku, vaiko padėtis šeimoje, bausmės ir apdovanojimai, klaidingi vaiko elgesio tikslai, šeimos susirinkimas, natūralios ir loginės elgesio pasekmės, vaiko ugdymas žaidimo metu (emocinis, akademinis, socialinis), vaikų motyvavimas ir padrąsinimas, pozityvaus drausminimo metodai (taisyklės, rutinos kūrimas, nurodymų davimas, dėmesio nukreipimas, nusiraminimo metodai, pasekmės).
7.5. Grupinių užsiėmimų metu turi būti užtikrintas  tinkamos  erdvės  dalintis  kylančiais  jausmais sukūrimas, tinkamas situacijų moderavimas. Pirmojo užsiėmimo metu dalyviams turi būti pristatytos ir kitų užsiėmimų metu primintos užsiėmimų taisyklės, konfidencialumo principai ir jų laikymosi gairės.
7.6. Pagal savo kompetenciją užsiėmimus vedančiam specialistui įvertinus, kad užsiėmimus pradėjęs lankyti dalyvis nėra tinkamas grupiniam darbui, paslaugų teikėjas apie tai informuoja Perkančiąją organizaciją ne vėliau kaip per 1 darbo dieną nuo tokio fakto paaiškėjimo, o paslaugų teikėjas dalyviui suteikia informaciją apie prieinamas individualios pagalbos galimybes, naudodamasis Perkančiosios organizacijos pateiktomis gairėmis apie prieinamas individualios psichologinės pagalbos galimybes Vilniaus mieste. Gaires Perkančioji organizacija pateiks prieš prasidedant pirmosios grupės užsiėmimui. 
7.7. Turi būti palaikoma užsiėmimus vedančio specialisto komunikacija su užsiėmimų dalyviais ne užsiėmimų metu, bendraujant el. paštu arba telefonu – atsakant dalyviams į klausimus, informuojant apie organizacinius pakeitimus, siunčiant metodologinę medžiagą ir dalinantis kita svarbia informacija. 
7.8. Grupinis užsiėmimas vykdomas, jeigu jame dalyvauja ne mažiau kaip 2 dalyviai. Jeigu į nuotoliniu būdu vykstantį užsiėmimą, kuris buvo suplanuotas pagal suderintą su Perkančiąja organizacija užsiėmimų vykdymo grafiką:
7.8.1. prisijungia 1 dalyvis, dalyviui sutinkant, jam turi būti pravedama 1 individuali konsultacija, kurios trukmė – 1 val. Konsultacijos tikslas – aptarti dalyviui aktualius klausimus, susijusius su grupinių užsiėmimų temomis, lavinti gebėjimus ir įgūdžius atpažinti savo būseną, mokyti spręsti gyvenimiškas situacijas, taip pat gauti psichologinę pagalbą, išgyvenant sudėtingas gyvenimiškas situacijas. Už šią individualią konsultaciją sumokama 1 val. kaina, t. y. pusė grupinio užsiėmimo kainos;
7.8.2. neprisijungia nei vienas dalyvis, arba prisijungęs 1 dalyvis atsisako turėti individualią konsultaciją (žr. 7.8.1 papunktį), užsiėmimas traktuojamas kaip neįvykęs, už kurį nėra mokama. Apie neįvykusį užsiėmimą paslaugų teikėjas turi informuoti Perkančiąją organizaciją bei pasiūlyti ir suderinti su ja kitą neįvykusio užsiėmimo datą ir laiką ne vėliau kaip per 2 darbo dienas nuo neįvykusio užsiėmimo dienos.
7.9. Užsiėmimų metu draudžiama bet kokia komercinė reklama.
7.10. Užsiėmimų metu draudžiama daryti vaizdo ar garso įrašus.

	8. 
	Paslaugų teikėjo įsipareigojimai
	8.1. Paslaugų teikėjas turi užtikrinti, kad atskiros grupės visus 9 užsiėmimus vestų vienas tas pats specialistas. Išimtiniais atvejais specialistas gali būti pakeistas kitu, esant vienai iš šių aplinkybių: 
8.1.1. specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos; 
8.1.2. esant kitoms nenumatytoms pagrįstoms aplinkybėms. Aplinkybių pagrįstumą vertina Perkančioji organizacija. 
8.2. Užsiėmimų vykdymo metu gali būti naudojama multimedija, skaidrės, demonstruojama vaizdinė medžiaga, užsiėmimams privaloma naudoti aktyvius mokymo (-si) metodus (diskusijas, refleksijas, praktinių atvejų analizes, situacijų modeliavimą, intelektinius žaidimus ir pan.) ir inovatyvias jų įgyvendinimo formas.
8.3. Užsiėmimams privaloma naudoti ne senesnę kaip 5 metų mokslinę literatūrą.
8.4. Paslaugų teikėjas turi užtikrinti, kad visi užsiėmimus vedantys specialistai dirbtų pagal vienodą, su Perkančiąja organizacija suderintą, užsiėmimų turinį ir metodiką. Jei užsiėmimų metu naudojamos pateiktys, jos turi būti parengtos pagal Perkančiosios organizacijos pateiktą stiliaus knygą (spalvas, šriftą, raštus) ir pateikčių rengimo šablono gaires. Pateiktys Perkančiajai organizacijai turi būti atsiųstos suderinti ir patvirtinti ne vėliau kaip prieš 7 darbo dienas iki užsiėmimų pradžios. Perkančioji organizacija turi teisę naudoti pateiktis savo reikmėms ir savo nuožiūra.
8.5. Pagal Perkančiosios organizacijos pateiktus reikalavimus, paslaugų teikėjas turi parengti užsiėmimų vykdymo grafiką bei pateikti jį Perkančiajai organizacijai suderinti ir patvirtinti, likus ne mažiau kaip 10 darbo dienų iki pirmosios grupės užsiėmimų vykdymo pradžios. Užsiėmimai turi būti vedami darbo dienomis arba savaitgaliais tarp 8:00 val. ir 21:00 val. Ne mažiau kaip 60 proc. visų grupių turi būti pradedamos ne anksčiau kaip 17:00 val. Atsiradus poreikiui pakeisti grafiką, paslaugų teikėjas turi informuoti Perkančiąją organizaciją ne vėliau kaip likus 3 darbo dienoms iki užsiėmimų vykdymo pagal pakeistą pageidaujamą grafiką, pateikiant jį Perkančiajai organizacijai suderinti ir patvirtinti su atnaujinta informacija.
8.6. Ne vėliau kaip prieš 2 kalendorines dienas iki kiekvienos grupės užsiėmimų pradžios dalyviams pagal Perkančiosios organizacijos pateiktą užsiėmimų dalyvių sąrašą turi būti išsiųstas el. laiškas su informacija apie registracijos patvirtinimą, užsiėmimų datą,  laiką ir prisijungimo nuorodą:
8.6.1.  siunčiant šį laišką, į nematomą kopiją („Bcc“) pridėti Perkančiosios organizacijos už pirkimo sutarties vykdymą atsakingą asmenį;
8.6.2.  el. laiško šabloną pateiks Perkančioji organizacija.
8.7. Po kiekvienos grupės paskutinio užsiėmimo dalyviams turi būti pateiktas užpildyti Perkančiosios organizacijos paslaugų teikėjui pateiktas dalyvio grįžtamojo ryšio klausimynas. Pagal atskirą Perkančiosios organizacijos išreikštą poreikį paslaugų teikėjas įsipareigoja klausimyno pildymą dalyviams pateikti pakartotinai. 
8.8. Paslaugų teikėjas privalo informuoti Perkančiąją organizaciją apie bet kokius kilusius sunkumus dėl paslaugų teikimo.
8.9. Paslaugų teikėjas privalo užtikrinti, kad kiekvieną pirmadienį (jeigu tai ne darbo diena, iš karto kitą darbo dieną po jo) būtų supildytas elektroninis pravestų užsiėmimų dalyvių žurnalas. Dalyvių žurnalo pildymo gaires pateiks Perkančioji organizacija, įsigaliojus pirkimo sutarčiai.
8.10. Paslaugų teikėjas Perkančiajai organizacijai turi pateikti elektroniniu paštu praėjusį mėnesį nuotoliniu būdu vykdytų užsiėmimų nuotolinio bendravimo platformos ekrano vaizdo nuotraukas iki einamojo mėnesio 4 dienos, kuriose matytųsi užsiėmimuose dalyvaujančių dalyvių skaičius ir užsiėmimo data. 

	9.
	Perkančiosios organizacijos teisės ir įsipareigojimai
	9.1.  Perkančioji organizacija atsakinga už paslaugų viešinimą ir pageidaujančių dalyvauti užsiėmimuose asmenų registraciją.
9.2.  Asmenų, užsiregistravusių į užsiėmimus, duomenis, reikalingus pirkimo sutarties vykdymui, paslaugų teikėjui pateiks Perkančioji organizacija dalyvių žurnale, likus ne mažiau kaip 5 darbo dienoms iki kiekvienos grupės užsiėmimų pradžios.  

	10.
	Paslaugų vykdymo trukmė
	10.1. 36 mėnesiai.

	11.
	Kitos sąlygos
	11.1. Visos su pirkimo sutarties vykdymu susijusios išlaidos turi būti įtraukiamos į paslaugų kainą, įskaitant, bet neapsiribojant, dalinamą medžiagą, praktinių užsiėmimų priemones ir kt.

	12.
	Informacija apie aplinkos apsaugos (žaliųjų) kriterijų taikymą

	12.1 Jeigu bus naudojama dalomoji medžiaga, ji turi būti išsiųsta užsiėmimų dalyviams arba nurodytam kontaktiniam asmeniui el. paštu prieš mokymus.
12.2 Pirkimas laikomas žaliuoju, pagal Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunktį: „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos)“. 

